Veebileht teavitab, et omaaegsele kubermangupiirile, mis jagas kuni 1917. aasta 12. aprillini Eesti territooriumi eraldiseisvalt Liivimaaks ja Eestimaaks, saavad minna ainult väikesed, vastavate kogemuste ja eriettevalmistusega matkagrupid. Ligi 400 km pikkune piiriteekond Peipsist Tõstamaani on raskesti läbitav, ületades muuhulgas ka looduskaitsealasid, kus pesitsevad haruldased linnuliigid, keda ei ole saabuval pesitsusperioodil lubatud häirida.
Alternatiivina saavad kõik matkahuvilised aga valida 18 erineva lühikese matkamarsruudi vahel, mis toovad nad mööda lühemaid ja pikemaid teid üheksasse kogunemispaika. Nendeks kohtadeks on Avinurme, Sadala, Päinurme, Oisu, Lelle, Kurgja, Järvakandi, Lõpe ja Tõstamaa. Igaühte neist saabuvad matkajad mööda kaht marsruuti.
#000006